
	Diru-laguntzak norgehiagoka araubidez
emateko deialdia 2022. urtea 
Zarauzko Udaleko Tokiko Gobernu Batzarraren 2022ko maiatzaren 2ko Ebazpenaren laburpena. Ebazpen horren bidez, ZARAUZKO UDALEKO PAREKIDETASUN DEPARTAMENTUKO DIRULAGUNTZAK NORGEHIAGOKA ARAUBIDEZ EMATEKO 2022. URTEKO DEIALDIA egin zen.

Dirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan aurreikusitakoaren arabera, deialdiaren laburpena argitaratzen da. Horren testu osoa Dirulaguntzen Datu Base Nazionalean kontsulta daiteke 

Onuradunak: Diru-laguntza hauek pertsona fisikoek eta irabazi-asmorik gabeko elkarteek eskatu ahal izango dituzte; legearen arabera eratuta eta dagozkien erregistroetan inskribatuta egongo dira, beren IFZ izango dute, eta Zarautzen edukiko dute beren egoitza edo ordezkaritza iraunkorra eta beren jarduera Zarauzko udalerrian garatuko dute. Salbuespen gisa, udalerriarentzat interesgarriak diren jarduerak ere laguntza jaso ahal izango dute, nahiz eta elkarte edo erakunde eskatzaileak Zarautzen ordezkaritza ofizialik ez izan.


Helburua: Oinarri hauen helburua da Parekidetasun Departamentuak era estrukturalean garatzen dituen jarduera, programa eta proiektuen osagarri direnak egiten dituzten pertsona fisikoek eta irabazi asmorik gabeko erakundeei edo elkarteei norgehiagoka araubidez emango zaizkien dirulaguntzen prozedura arautzea, bikoiztasunak berariaz saihestuz.


Oinarri arautzaileak: Oinarri espezifiko hauetan aurreikusi ez den orotan beste arau hauek aplikatuko dira: azaroaren 17ko 38/2003 Lege Orokorra, Diru-laguntzei buruzkoa (azaroaren 18ko EAO); horren garapenerako Erregelamendua, uztailaren 21eko 887/2006 Errege Dekretuaren bidez onartutakoa (uztailaren 25eko EAO); eta eta Zarauzko Udalaren diru-laguntzak emateko Ordenantza Orokor arautzailea.


Zenbatekoa: 12.000 €

Eskabideak aurkezteko epea:  30 egun natural

	



